Jvncfrowe edel gv̊ter diren
Jvncfrowe edel gv̊ter diren·
wol geraket von maniren·
als ir gebit so sol ich viren·
fúr noý dar ich bin inne·
Dc ich svs mv̊s queln·
dc tv̊t mir liebe minne·
in kans mir geheln·
gwerlich ich entsinne·

V́wer eigen wil ich wesen·
wist fúr war in kans genesen·
es ensi also dc ich in desen·
trost mvge an ir gwinnen·
das ich svs mv̊s queln·
dc tv̊t mir liebe minne·
in kans mir geheln·
gwerlich ich entsinne·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse